Diari Oficial de la Generalitat Valenciana


Sumari del DOGV 8431, del 26-11-2018 (2018/10400)

DECRET 207/2018, de 16 de novembre, del Consell, pel qual s'aproven les bases reguladores per a la concessió directa d'una subvenció a la Universitat de València en el projecte Interreg IEER «Boosting Innovative Entrepreneurial Ecosystem in Regions for Young Entrepreneurs».
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8431

Data del DOGV
:   26-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10541


Data del document
:   16-11-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Decret

Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

DECRET 207/2018, de 16 de novembre, del Consell, pel qual s'aproven les bases reguladores per a la concessió directa d'una subvenció a la Universitat de València en el projecte Interreg IEER «Boosting Innovative Entrepreneurial Ecosystem in Regions for Young Entrepreneurs».  
 [2018/10792]  
La Llei 2/2012, de 14 de juny, de la Generalitat, de Mesures Urgents de Suport a la Iniciativa Empresarial i els Emprenedors, Microempreses, i Petites i Mitjanes Empreses de la Comunitat Valenciana, desenvolupa una sèrie de mesures dirigides de forma expressa a revitalitzar i donar suport al teixit productiu i a afavorir la posada en marxa de noves activitats econòmiques que generen ocupació en l'àmbit de la Comunitat Valenciana.  
En l'article 20 de l'esmentada llei s'assenyala que les universitats de la Comunitat Valenciana prestaran l'assessorament necessari, i impulsaran canals d'informació que permeten la comunicació de les iniciatives emprenedores i innovadores de la comunitat universitària amb els sectors productius de la Comunitat Valenciana, especialment en matèria d'innovació i transferència de tecnologia i coneixement, i realitzaran així mateix el seguiment i avaluació d'aquestes relacions i dels seus resultats.  
Aquesta mateixa llei inclou, en la seua disposició addicional sisena, una modificació de la llei 4/2007, de 9 de febrer, de la Generalitat, de Coordinació del Sistema Universitari Valencià, afegint una nova lletra e) a l'article 18 €La promoció de la col·laboració entre les universitats i les administracions públiques i ens públics i privats per a impulsar l'emprenedoria i les iniciatives emprenedores en la comunitat universitària, i aconseguir la integració adequada de l'estudiantat i persones diplomades universitàries dins del teixit productiu?. Així mateix s'afegeix una nova lletra f) a l'apartat 2 de l'article 37 de la Llei 4/2007, que queda amb la redacció següent: ?f) Impuls de la cultura de l'emprenedoria, fomentant i garantint les capacitats, competències i iniciatives emprenedores en els ensenyaments conduents a l'obtenció de títols universitaris oficials?.  
  
Per altra part, la Generalitat està interessada a impulsar l'emprenedoria i la innovació en l'àmbit universitari, tant entre el personal docent i investigador, com entre l'alumnat.  
Dins d'aquest àmbit, es va desenvolupant un programa conjunt entre les cinc universitats públiques valencianes ?Campus de l'Emprenedor Innovador?, sota la coordinació de la Conselleria d'Economia Sostenible, Sectors Productius, Comerç i Treball, pel qual les universitats posen en comú el seu aprenentatge i experiència en diferents iniciatives de suport a l'emprenedoria, figurant, entre les seues actuacions, Aula Emprèn, que sota el lideratge de la Universitat de València es configura com una escola-taller per a personal docent motivador. Aula Emprèn consisteix en la realització de cursos de formació per a professorat de la universitat, amb la finalitat d'afavorir l'esperit emprenedor i el seu desenvolupament en l'alumnat. La formació es dirigeix a docents de la universitat de qualsevol àrea de coneixement, amb inquietud a promoure una actitud emprenedora entre l'alumnat que els permeta desenvolupar iniciatives empresarials, particularment entre els qui cursen titulacions no relacionades amb l'àrea de gestió empresarial i que poden tindre, per tant, majors dificultats per a la generació d'empreses.  
  
Des del seu inici l'any 2009, Aula Emprèn, denominat MOTIVEM a la Universitat de València, ha sigut un programa pioner. Actualment Aula Emprèn es configura com un programa amb dues fases. La primera fase té per objecte l'aplicació en la docència universitària de diverses tècniques didàctiques útils per a detectar i fomentar valors i cultura emprenedora entre l'alumnat. En les sessions presencials de formació s'aborden temes de motivació, creativitat, organització i finançament, i com passar de la idea a la pràctica.  
La segona fase, que ve implementant-se a la Universitat de València des de 2014, i que a partir de 2019 serà aplicada també en la resta d'universitats públiques valencianes, té per objecte traslladar els coneixements adquirits pel personal docent assistent al curs de formació al seu alumnat, i constituir equips multidisciplinaris coordinats pel personal docent i formats per persones estudiants per a la presentació d'iniciatives emprenedores i iniciatives socials, desenvolupant així competències i habilitats que estimulen la creativitat de l'alumnat i milloren la seua ocupabilitat.  
Entre 2014 i 2017 s'han format en el programa Aula Emprèn un total de 539 docents de les cinc universitats públiques valencianes. Així mateix, 76 docents de la Universitat de València van participar en la segona fase d'Aula Emprèn durant l'any 2016, coordinant un total de 126 equips compostos per 500 persones estudiants de la universitat. En 2017 han sigut 129 les persones docents que han participat en aqueixa segona fase del programa a la Universitat de València, formant 227 equips que englobaven un total de 840 estudiants.  
A més, l'últim qüestionari que es va subministrar a les persones que van participar en el programa entre 2014-2016, revelava molt bons resultats, destacant que el 23,4% de l'alumnat que va finalitzar els seus estudis havia començat un nou projecte com a emprenedor o emprenedora. Així mateix, el programa ha servit també per a desenvolupar les capacitats emprenedores del professorat i alumnat que hi ha participat: el 76% de les persones enquestades manifestaven que, després del seu pas pel programa, havia millorat la seua capacitat de comunicació, mentre que el 72% apuntaven a una millora en creativitat, i el 63% assenyalaven haver incrementat la seua autoconfiança.  
Així mateix, el Document de Bases i Elements Orientadors per a la Transformació del Model Econòmic de la Comunitat Valenciana, aprovat per Acord del Consell de 15 d'abril de 2016, estableix les línies estratègiques per a la transformació del model productiu, entre les quals es troba ?Invertir en formació i en cultura emprenedora?, en entendre que l'actitud emprenedora constitueix un recurs de gran importància en les societats avançades, que els permet trobar contínuament solucions innovadores per a millorar la seua qualitat de vida. En concret, el document esmenta que ?(?) la transformació del model econòmic requereix l'enfortiment del Sistema Valencià d'Emprenedoria, perquè siga més sostenible i innovador, i que això es duga a terme mitjançant una política transversal i implique a tota l'Administració valenciana, a través de les seues polítiques d'educació, formació, ocupació i innovació, entre altres, al costat de les universitats i la resta de centres del coneixement, i les empreses?.  
Dins d'aquest marc, el Pla d'Acció per a la Transformació del Model Econòmic Valencià desenvolupa els objectius i iniciatives de les diferents línies estratègiques, incloent-hi, en la línia estratègica 4 ?Invertir en aprenentatge i cultura emprenedora?, una iniciativa particularment dirigida a incentivar l'esperit emprenedor en els programes educatius. En tal sentit, el programa Aula Emprèn, tal com s'ha definit adés, encaixa dins d'aquesta iniciativa dirigida a incentivar l'esperit emprenedor en els programes educatius, quan té per objectiu, precisament, fomentar les competències emprenedores en l'alumnat universitari.  
  
D'altra banda, després del reconeixement de la Comunitat Valenciana com a ?Regió Emprenedora Europea- (EER) l'any 2015, la Comunitat va tindre l'oportunitat de participar amb altres regions europees en un projecte Interreg denominat: «Boosting Innovative Entrepreneurial Ecosystem in Regions for Young Entrepreneurs» (iEER), des d'abril de 2016. El projecte, amb una durada de 4 anys, està liderat per la regió de Hèlsinki- Uusimaa, i té per objecte millorar la capacitat de les regions per a facilitar l'emprenedoria jove a través de les institucions d'ensenyament superior, fomentant l'important paper de les universitats en la transmissió d'habilitats i esperit emprenedor a les persones joves, així com en el suport a la generació d'idees de negoci i creació d'startups, a través de la integració de la formació amb la investigació i l'emprenedoria.  
Aquest projecte Interreg es troba actualment en la seua segona fase, consistent en la implementació d'un pla d'acció que recull diferents iniciatives per al suport a joves persones emprenedores, després d'haver-se realitzat durant els dos primers anys del projecte diferents jornades i actuacions de coaprenentatge i intercanvi de coneixement entre regions emprenedores en matèria d'emprenedoria juvenil.   
Durant els diferents Learning Camps celebrats en aqueixa primera fase del projecte, es van identificar un total de 54 bones pràctiques, entre les quals es trobaven diverses de la Comunitat Valenciana, com a Aula Emprèn, el Consell Valencià de l'Emprenedoria o el Banc de Patents i Coneixement. Posteriorment, en el Learning Camp fet a la regió de les Marques (Itàlia) el setembre de 2017, es van seleccionar, de totes les bones pràctiques identificades, un conjunt de 19 pràctiques considerades com iEER Outstanding best practices, pel seu alt potencial i capacitat per a ser replicades en altres regions, incloent-hi en aqueix grup de pràctiques seleccionades les 6 que havien sigut identificades en la Comunitat Valenciana, entre les quals es troba Aula Emprèn.  
  
En els diversos Learning Camps als quals s'ha atès, s'ha pogut constatar el positiu acolliment que ha rebut Aula Emprèn per part de la resta de regions que participen en el projecte iEER, moltes de les quals van manifestar interès per replicar aquest programa en els seus territoris, en considerar que genera un impacte permanent i a llarg termini en les capacitats d'emprenedoria de les persones joves. De fet, moltes de les regions participants han inclòs accions inspirades en el programa Aula Emprèn, dins dels seus plans d'acció a implementar durant la segona fase del projecte.   
Per tot això, en la reunió del 9è comitè de seguiment del projecte Interreg iEER, fet a finals de gener de 2018 a Hèlsinki, les regions participants en el projecte van seleccionar Aula Emprèn com a acció conjunta per a ser proposada al Joint Secretariat, a través de sol·licitud de Pilot Action, reflectint d'aquesta manera el seu interès perquè el programa es constituïra en un procés integrat de transferència, en el qual el model de bones pràctiques serà presentat i ensenyat per persones expertes a València, i les regions sòcies el posaran a prova en les seues respectives regions.  
Els arguments que justifiquen la selecció d'Aula Emprèn com a Acció Pilot derivada del projecte iEER, es basen en el seu alt potencial per a ser replicada en altres regions, a causa de la facilitat de transferència de les pautes i coneixements, la viabilitat per a l'adaptació del programa a les condicions particulars de cada regió, i la reeixida experiència en la transferència del programa des de la Universitat de València a la resta d'universitats públiques valencianes, en el marc del Campus de l'Emprenedor Innovador coordinat per la Conselleria d'Economia Sostenible, Sectors Productius, Comerç i Treball.  
Després del corresponent procediment d'avaluació, l'Interreg Europe monitoring committee ha aprovat en data 28 de maig de 2018 aquesta acció pilot, que lidera la Generalitat amb la Universitat de València, i que compta amb un pressupost conjunt de 144.631 euros per a les 9 regions participants, dels quals 35.000 euros corresponen a la Comunitat Valenciana, amb un percentatge de cofinançament de fons europeus del 85%.   
La Comunitat Valenciana, com a regió líder d'aquesta acció pilot, ha de coordinar la implementació del procés, corresponent a la Universitat de València, com a generadora de la idea del programa i propietària de la pràctica, el desenvolupament i adaptació de les eines i metodologia per a la seua implementació en les altres regions, la definició dels estàndards de qualitat, així com assegurar l'èxit de la transferència de la pràctica, havent d'organitzar un Taller (workshop) internacional a València, a fi de formar les persones encarregades de replicar Aula Emprèn a les regions participants.  
Atès que la Universitat de València és la institució que porta realitzant, des de la seua creació, el programa Aula Emprèn, que n'ha liderat la transferència de coneixement a la resta d'universitats públiques valencianes, i que ha sigut proposada i designada com a líder de l'acció, com a institució creadora del programa, en col·laboració amb la Generalitat, per a coordinar les actuacions tendents a replicar el programa en la resta de regions europees participants, cal que es realitze un traspàs de part dels fons que la Generalitat reba per aquesta acció a l'esmentada universitat, a fi que es financen les tasques que té assignades, fonamentant-se en tals aspectes la concessió directa de subvenció a la Universitat de València.  
Respecte al caràcter excepcional de la subvenció, vindria motivada de l'oportunitat de posar en marxa aquesta acció pilot finançada amb fons europeus, una vegada comunicada per Interreg Europe l'aprovació d'aquesta actuació, i estar subjecta als terminis establits per a aquest tipus d'accions pilot que han d'implementar-se conjuntament per totes les regions participants en el projecte iEER durant la segona fase d'aquest, que abasta el període comprés entre l'1 d'abril de 2018 i el 30 de setembre de 2019.   
Així mateix, convé ressaltar l'interès públic, social i econòmic de la subvenció a concedir a la Universitat de València, basat en les següents consideracions:  
a) Es tracta d'una Acció Pilot derivada d'un projecte Interreg que permet compartir una pràctica en matèria d'emprenedoria que ha demostrat ser efectiva per a la promoció de l'esperit emprenedor en l'alumnat universitari, amb altres regions europees interessades a aplicar aquesta metodologia.  
b) L'actuació involucra al personal docent i al personal investigador de la universitat en el procés de promoció de l'emprenedoria i genera un canvi sistèmic de paradigma, ja que fins al moment, la majoria dels programes d'emprenedoria posats en marxa no es dirigien al col·lectiu global de personal docent, personal investigador i alumnat en la universitat, sinó que es tractava d'accions complementàries enfocades principalment a les persones que havien mostrat interès o capacitats per a convertir-se en emprenedores.  
c) L'acció fomenta la promoció de la cultura empresarial en la societat, en línia amb les polítiques regionals, nacionals i europees. En tal sentit, cal ressaltar que es tracta d'una iniciativa que contribuirà a la consolidació de la cultura de l'emprenedoria, d'acord amb l'objectiu 3 de la línia estratègica 4 ?Invertir en Aprenentatge i Cultura Emprenedora- del Pla d'Acció per a la Transformació del Model Econòmic Valencià.  
  
d) L'acció permetrà un augment de la massa crítica de persones motivades a iniciar una activitat empresarial.  
e) L'acció contempla un enfocament multidisciplinari, que ajuda a connectar i integrar el sistema d'Educació i R+D+I de les universitats amb l'ecosistema emprenedor.  
f) L'acció facilita la transmissió de bones pràctiques en la promoció de l'emprenedoria entre les diferents universitats.  
g) L'acció mostra un clar compromís amb el model de triple hèlice, en fomentar la connexió entre universitats, governs regionals i teixit empresarial, que actuen en el programa amb labors docents i de "mentorització".  
D'acord amb el que s'estableix en els paràgrafs anteriors, el procediment més adequat per a implementar les actuacions contemplades en l'acció pilot Aula Emprèn és la concessió directa de subvencions, segons assenyala l'article 168.1.C) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, que estableix que, amb caràcter excepcional, podran atorgar-se subvencions mitjançant concessió directa en aquells casos en què s'acrediten raons d'interès públic, social o econòmic o humanitari o unes altres degudament justificades que dificulten la seua convocatòria pública.   
Per tot això, previ informe favorable de la conselleria competent en matèria d'hisenda, i a proposta del conseller d'Economia Sostenible, Sectors Productius, Comerç i Treball i prèvia deliberació del Consell, en la reunió de 16 de novembre de 2018,  
  
  
Decrete  
  
Article 1. Objecte del decret  
Aquest decret té per objecte establir les bases, que consten com a annex, reguladores de la concessió directa, amb caràcter excepcional i per raons d'interès públic de tipus econòmic i social, d'una subvenció a la Universitat de València per a la realització de les actuacions derivades de l'Acció Pilot Aula Emprèn, derivada del projecte Interreg «Boosting Innovative Entrepreneurial Ecosystem in Regions for Young Entrepreneurs» (iEER), i aprovada per Interreg Europe monitoring committee en data 28 de maig de 2018.   
  
Article 2. Raons d'interès públic que concorren en la seua concessió i impossibilitat de la seua convocatòria pública  
Aquesta subvenció es concedeix de forma directa en aplicació del que es preveu en l'article 168.1.C) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.   
Les raons d'interès públic que justifiquen l'atorgament directe de la subvenció regulada en aquest decret es basen en la importància i rellevància d'aquesta acció per a la promoció de l'esperit emprenedor en l'alumnat universitari, d'acord amb els positius resultats obtinguts, en l'interès manifestat per les regions europees participants en el projecte iEER de replicar aquest programa en les seues respectives universitats, de manera que es puga transferir aquesta bona pràctica en matèria de promoció de l'emprenedoria juvenil a altres regions europees, així com en el posicionament de la Comunitat Valenciana en l'àmbit europeu, exercint el lideratge en una acció pilot finançada amb fons europeus.  
  
  
Disposicions finals  
  
Primera. Competència per a resoldre  
S'autoritza la persona titular de la conselleria amb competències en matèria d'emprenedoria a resoldre la present subvenció.  
  
Segona. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
València, 16 de novembre de 2018  
  
El president de la Generalitat,  
XIMO PUIG I FERRER  
  
El conseller d'Economia Sostenible,   
Sectors Productius, Comerç i Treball,  
RAFAEL CLIMENT GONZÁLEZ  
  
  
  
  
Annex  
Bases reguladores  
  
Primera. Objecte de la subvenció  
1. És objecte de regulació per mitjà d'aquestes bases la concessió directa d'una subvenció a la Universitat de València per a la realització de les actuacions previstes per a la implementació de l'Acció Pilot Aula Emprèn, derivada del projecte Interreg «Boosting Innovative Entrepreneurial Ecosystem in Regions for Young Entrepreneurs» (iEER), i aprovada per Interreg Europe monitoring committee en data 28 de maig de 2018.  
2. La Universitat de València haurà d'actuar com a líder de l'acció pilot, en col·laboració amb la Conselleria d'Economia Sostenible, Sectors Productius, Comerç i Treball, havent de realitzar les actuacions següents:  
a) Definició del full de ruta i el cronograma per al desenvolupament d'Aula Emprèn a les regions participants en l'acció pilot, mitjançant el mapatge i la comprensió de les circumstàncies particulars de cada regió a fi de la seua efectiva implementació.  
b) Desenvolupament i adaptació dels materials formatius, metodològics i altres eines per a la implementació internacional d'Aula Emprèn.  
  
c) Definir els estàndards per a assegurar la qualitat de la transferència del coneixement i desenvolupament del programa a les regions europees participants.  
d) Organitzar un Taller Internacional a la ciutat de València, amb un dia destinat a reunió dels representants polítics de les regions participants, i personal rector o vicerector de les universitats que participen en l'acció pilot, i tres dies per a formar les persones responsables de la implementació del programa a les regions europees participants.  
  
e) Acreditar a les universitats participants en l'acció pilot.  
f) Supervisar i coordinar la implementació del programa en cadascuna de les regions participants, a fi d'assegurar els estàndards de qualitat i el conjunt comú d'indicadors.  
g) Prestar el suport addicional que siga requerit per les regions participants, així com facilitar assistència tècnica en les tasques que siguen precises per a assegurar l'èxit de la transferència de la bona pràctica a la resta de regions.  
h) Participar en la jornada de cloenda del programa.  
i) Col·laborar en la validació dels resultats i en la resta d'actuacions per a preparar i difondre els resultats del programa.  
  
  
Segona. Marc jurídic i compatibilitat amb la política de la competència de la UE  
1. La subvenció regulada en aquestes bases s'acull al que es preveu en l'article 168.1.C) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions. Les raons d'interès públic que justifiquen l'atorgament directe de la subvenció regulada en aquestes bases, es fonamenten en la importància i rellevància d'aquesta acció per a la promoció de l'esperit emprenedor en l'alumnat universitari, i l'interès manifestat per les regions europees participants en el projecte iEER de replicar aquest programa en les seues respectives universitats, de manera que es puga transferir aquesta bona pràctica en matèria de promoció de l'emprenedoria juvenil a altres regions europees.  
A més de per aquestes bases reguladores, la subvenció es regirà per la Llei 38/2003, de 17 de novembre, General de Subvencions i el seu reglament, excepte en el que afecte els principis de publicitat i concurrència, per la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, així com pel que s'estableix en les altres normes de dret administratiu que resulten d'aplicació.  
2. L'entitat beneficiària i l'objecte de l'ajuda no compleixen amb el requisit del falsejament de la competència que afecte els intercanvis comercials entre els estats membres. Es tracta d'activitats excloses del concepte d'activitat econòmica, ja que són activitats primàries de les universitats, consistents en projectes de formació per a qualificar el personal docent i investigador de la universitat en tècniques pedagògiques per a la motivació a l'emprenedoria, i les beneficiàries últimes d'aqueixes actuacions són persones estudiants universitaris que reben la motivació i suport per a promocionar el seu esperit emprenedor i, per tant, no estan afectades per la política de competència de la Unió Europea, no sent aplicable el principi d'incompatibilitat amb el mercat comú formulat en l'apartat 1 de l'article 107 del TFUE, i no és obligatòria la seua notificació a la Comissió Europea. En el cas que l'entitat realitze tant activitats econòmiques com no econòmiques, haurà de portar una separació comptable d'ambdues i no es podran sufragar activitats econòmiques mitjançant la present mesura.  
  
En definitiva, aquesta no és una ajuda d'estat i no falseja la competència, no sent aplicable el principi d'incompatibilitat amb el mercat comú formulat en l'apartat 1 de l'article 107 del TFUE.   
  
Tercera. Finançament de l'actuació  
1. L'import de la subvenció ascendirà al 100% de les actuacions subvencionables a les quals fa referència la base primera, amb una aportació màxima de 33.500 euros, que s'abonaran amb càrrec als crèdits que a aquest efecte s'habiliten en el programa 322.55 €Promoció d'Emprenedors, Cooperativisme i Economia Social- dels pressupostos de la Generalitat, d'acord al següent desglossament per anualitats:  
Exercici 2018: 24.200 euros  
Exercici 2019: 9.300 euros  
2. Per a atendre les obligacions de contingut econòmic que es deriven de la concessió d'aquestes subvencions en l'exercici 2018, d'acord amb la previsió legal de l'últim paràgraf de l'article 168.1 de la Llei 1/2015, de 6 de febrer, de la Generalitat, mitjançant modificació pressupostària i una vegada aprovat aquest decret, es crearà una línia de subvenció, dins del programa pressupostari 322.55 «Promoció d'Emprenedors, Cooperativisme i Economia Social» del pressupost de la Generalitat per a 2018, per un import de 24.200 euros, amb el següent desglossament del finançament:  
Aportació externa: Interreg iEER: 20.570 euros  
Aportació GV condicionada: 3.630 euros  
Les dotacions corresponents a l'exercici 2019 quedaran, en tot cas, condicionades a l'assignació que anualment contemple a aquest efecte la corresponent Llei de Pressupostos, preveient-se per a 2019 la quantia de subvenció de 9.300 euros, amb el següent desglossament del finançament:   
Aportació externa: Interreg iEER: 7.910 euros  
Aportació GV condicionada: 1.390 euros  
3. Si l'import de despesa justificada en cada anualitat fóra inferior a l'ajuda màxima prevista per aquestes bases, o es produïra concurrència d'ajudes que superen el cost de l'actuació, l'aportació de la Generalitat es minorarà en la quantia corresponent, sense perjudici del que es preveu en el paràgraf següent.  
A fi d'assegurar l'adequació de les diferents anualitats al desenvolupament efectiu de l'actuació subvencionada, podran efectuar-se els necessaris reajustaments d'anualitats, de conformitat amb el que es preveu en la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
  
Quarta. Procediment de concessió: inici, instrucció i resolució  
1. El procediment de concessió de la subvenció prevista en aquestes bases s'iniciarà a instàncies de la interessada mitjançant la presentació per Registre Telemàtic en la Seu Electrònica de la Generalitat http://www.gva.es/va/inicio/procedimientos'id\_proc=18471&version=amp d'acord amb el que es disposa en l'article 14 de la Llei 39/2015, d'1 d'octubre, del Procediment Administratiu Comú de les Administracions Públiques, de la documentació següent:  
a) Memòria en la qual es detallen les actuacions a realitzar, els objectius perseguits, cronograma de les accions i el detall del pressupost previst.  
b) Documentació acreditativa d'estar al corrent en el compliment de les seues obligacions tributàries i amb la Seguretat Social, als efectes previstos en l'article 13 de la Llei 38/2003 i article 22 del RD 887/2006, llevat que autoritze la conselleria competent en matèria d'emprenedoria, perquè aquesta puga recaptar directament:  
- De l'Agència Estatal d'Administració Tributària, el certificat que acredite que l'entitat beneficiària es troba al corrent de les seues obligacions tributàries.  
- De la Tresoreria General de la Seguretat Social el certificat acreditatiu que l'entitat beneficiària es troba al corrent en el compliment de les seues obligacions amb la Seguretat Social.  
- Dels serveis territorials de la conselleria competent en matèria d'hisenda, el certificat acreditatiu que l'entitat beneficiària no té deutes de naturalesa tributària amb la Generalitat.  
c) Declaració responsable de no incórrer en les prohibicions per a obtindre la condició de beneficiària, incloses en els apartats 2 i 3 de l'article 13 de la Llei 38/2003.  
d) Declaració responsable sobre el compliment de la normativa sobre integració laboral de persones amb diversitat funcional, o si escau, acreditació d'estar-ne exempta.  
e) Declaració responsable relativa al fet que l'entitat beneficiària no és deutora de la Generalitat per reintegrament de subvencions.  
f) Declaració responsable relativa a qualsevol altra ajuda pública que haguera obtingut o sol·licitat per a les mateixes despeses subvencionables.  
2. Actuarà com a òrgan instructor del procediment per a la concessió regulada en aquestes bases la direcció general competent en matèria d'emprenedoria.  
Les funcions de l'òrgan instructor seran:  
- Examinar la sol·licitud i la documentació presentada i comprovar les dades en virtut de les quals haja d'adoptar-se la resolució.  
- Formular la proposta de resolució de concessió.  
3. L'òrgan competent per a dictar la resolució de concessió serà la persona titular de la conselleria amb competències en matèria d'emprenedoria.  
  
Cinquena. Despeses subvencionables  
1. L'import de la línia de subvenció es destinarà a finançar les despeses en què incórrega l'entitat beneficiària per a la realització de les activitats derivades de la implementació de l'acció pilot Aula Emprèn, detallades en la base primera, sempre que resulten necessàries per a la seua consecució, corresponguen de manera indubtable a l'activitat subvencionada, conforme a la seua naturalesa, i es realitzen en el termini establit en les presents bases reguladores.  
2. Seran despeses elegibles i, per tant, subvencionables per a la subvenció regulada en aquestes bases, aquelles generades entre l'1 de juny de 2018 i el 30 de setembre de 2019, conforme l'article 31 de la LGS, pels conceptes següents:  
a) Sous i cotitzacions socials de les persones de la plantilla de l'entitat beneficiària que es destinen, a temps complet o parcial, a la implementació de les actuacions indicades en la base primera, amb un límit màxim de 10.000 euros.  
  
b) Despeses d'oficina i administració de l'entitat beneficiària, que siguen necessàries per a la realització de les activitats recollides en la base primera, amb un límit màxim del 15% de les despeses de personal justificades en la lletra a), d'acord amb el que es disposa en l'article 68 del Reglament (UE) núm. 1303/2013, del Parlament Europeu i del Consell, de 17 de desembre de 2013, i sense que puga excedir, en cap cas, de 1.500 euros. En aquesta partida s'inclouen les despeses recollides en l'article 4 del Reglament Delegat (UE) núm. 481/2014 de la Comissió, de 4 de març de 2014.  
c) Despeses corresponents als serveis prestats per persones professionals externes, entitats o empreses amb les quals es contracten els serveis necessaris per al desenvolupament del taller internacional i resta d'activitats per a la implementació de les actuacions indicades en la base primera, sense que puga superar la quantia màxima de 20.500 euros, sempre que corresponguen a alguna de les categories següents:  
- Lloguer de locals per a la celebració del Taller Internacional a València, amb un import màxim de 1.500 euros.  
- Disseny i preparació de material audiovisual i documentació per a les persones participants en el Taller Internacional a València, amb un límit màxim de 5.000 euros.  
- Honoraris, trasllat i allotjament de persones ponents i expertes externes per al Taller Internacional a València, amb un límit màxim de 3.500 euros.  
- Despeses relatives al servei d'àpats, trasllat de les participants a l'esdeveniment i altres serveis per a participants en el Taller Internacional a València, amb un límit màxim de 3.500 euros.  
- Despeses de contractació de persona experta internacional amb experiència en transferència de Bones Pràctiques a altres regions i universitats, i que col·labore en la definició dels estàndards de qualitat, i en suport a les regions participants en la implementació del programa en els seus territoris, per un import màxim de 7.000 euros.  
d) Despeses de viatges i allotjament del personal propi vinculat amb la implementació del projecte, amb un límit màxim de 1.500 euros.  
3. La Universitat en tant que poder adjudicador, ha de respectar, en l'execució de l'ajuda, els preceptes de la Llei 9/2017, de 8 de novembre, de Contractes del Sector Públic, per la qual es traslladen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.  
4. Tindran la consideració de despesa efectiva les quantitats satisfetes per l'entitat beneficiària en concepte d'IVA i altres impostos indirectes, per conseqüència de la despesa en les activitats objecte del conveni, sempre que el seu import no puga ser recuperat, totalment o parcialment per aquesta, la qual cosa haurà d'acreditar-se degudament.  
5. L'entitat beneficiària podrà subcontractar part de l'activitat subvencionada, en els termes establits en l'article 29 de la Llei 38/2003, de 17 de novembre, general de subvencions. Aquesta subcontractació no excedirà del 50% de l'import de l'activitat subvencionada sumant els preus de tots els subcontractes.  
De conformitat amb el que es disposa en l'article 29.7 de la Llei 38/2003, de 17 de novembre, General de Subvencions, en cap cas podrà concertar-se per l'entitat beneficiària l'execució total o parcial de les activitats subvencionades amb les persones o entitats que s'enumeren en el citat article. En el cas de subcontractació total o parcial de les activitats subvencionades amb persones vinculades amb l'entitat beneficiària, entenent-se per persones vinculades les definides en l'article 68 del Reglament de la Llei General de Subvencions, aprovat per Reial decret 887/2006, de 21 de juliol, només es podrà realitzar la subcontractació quan hi concórreguen les circumstàncies següents:  
  
1. Que la contractació es realitze d'acord amb les condicions normals de mercat.  
2. Que s'obtinga la prèvia autorització de l'òrgan concedent, sempre que aquesta subcontractació no assolisca el 25% de l'import de l'activitat a realitzar, sumant els preus de tots els subcontractes.  
  
Sisena. Regles d'acumulació  
1. Aquesta ajuda és compatible amb la percepció per l'entitat beneficiària d'altres subvencions, patrocinis, ajudes, ingressos, recursos, etc., provinents de qualssevol administracions o ens públics o privats que financen les activitats subvencionades, si bé l'entitat beneficiària haurà de comunicar-ne expressament a la Conselleria d'Economia Sostenible, Sectors Productius, Comerç i Treball, la sol·licitud i obtenció. La comunicació de l'obtenció d'altres ajudes haurà de realitzar-se tan prompte com siga coneguda per l'entitat beneficiària i, en tot cas, amb anterioritat a la justificació de l'aplicació dels fons concedits.  
  
En cap cas, l'import de la subvenció, aïlladament o en concurrència amb altres subvencions, ajudes, ingressos o recursos, no podrà superar el cost per a l'entitat beneficiària de l'activitat subvencionada.  
L'obtenció concurrent d'altres aportacions no declarades per l'entitat beneficiària donarà lloc a la resolució total de l'ajuda concedida.   
2. L'obtenció sobrevinguda d'altres aportacions o l'existència d'altres fonts de finançament no previstes per l'entitat beneficiària que, en unió de l'ajuda concedida mitjançant el present decret, excedisquen del cost de l'activitat subvencionada, donarà lloc a la minoració de la subvenció per a adequar-la al límit expressat i, si escau, a l'exigència de reintegrament de les quantitats indegudament percebudes amb els seus interessos des de la data de percepció. A aquests efectes, l'entitat beneficiària posarà en coneixement de la Direcció General d'Economia, Emprenedoria i Cooperativisme l'obtenció d'altres fonts de finançament, dins dels 15 dies següents a aquell en què l'entitat beneficiària tinga notícia de la seua concessió o percepció.  
  
Setena. Règim de lliuraments  
Els pagaments corresponents a l'aportació prevista en aquestes bases es faran efectius després de la comprovació i aprovació, pels serveis competents de la conselleria, de la documentació justificativa de les actuacions realitzades, i mitjançant l'aportació de les corresponents factures i altres documents justificatius de les despeses, d'acord amb els terminis previstos per a la justificació en la base vuitena.  
  
Vuitena. Justificació de la subvenció  
1. La justificació de les despeses s'efectuarà en els terminis establits a continuació:  
a) Per a les actuacions realitzades amb càrrec a l'anualitat de 2018: fins al 5 de desembre de 2018.  
b) Per a les actuacions realitzades entre l'1 de gener de 2019 i el 31 de març de 2019: Fins al 15 d'abril de 2019.  
c) Per a les actuacions realitzades entre l'1 d'abril de 2019 i el 30 de setembre de 2019: Fins al 15 d'octubre de 2019.  
Per a la justificació de les despeses haurà d'atendre's al que es disposa en el Reglament Delegat (UE) núm. 481/2014 de la Comissió, de 4 de març de 2014, que complementa el Reglament (UE) nº 1299/2013 del Parlament Europeu i del Consell, pel que fa a les disposicions específiques en matèria de subvencionabilitat de les despeses per als programes de cooperació.  
2. La Universitat de València justificarà la realització d'activitats en la forma establida en l'article 30 de la LGS, mitjançant la presentació de comptes justificatius, en els terminis assenyalats en els apartats anteriors, el contingut dels quals s'adequarà al que es disposa en l'article 72 del Reglament de la Llei General de Subvencions que, d'acord amb aquesta normativa, es compondrà de la documentació següent:  
a) Memòria relativa a les actuacions subvencionades, amb expressió dels resultats aconseguits per aquestes.  
b) Memòria econòmica de les actuacions subvencionades. Aquesta memòria incorporarà una relació singularitzada dels ingressos i de les despeses en què haja incorregut l'entitat beneficiària en la realització de les activitats subvencionades.  
c) Justificants de despeses, que inclourà factures, nòmines, cotitzacions a la seguretat social i altres documents de valor probatori equivalent amb validesa en el tràfic jurídic mercantil o amb eficàcia administrativa, en els termes establits reglamentàriament, podent-se efectuar també l'acreditació de les despeses mitjançant factures electròniques sempre que complisquen els requisits exigits per a la seua acceptació en l'àmbit tributari.  
En tot cas, les despeses salarials (salaris i assegurances socials) del personal propi destinades a la realització de les actuacions subvencionades, s'imputaran d'acord amb algun dels mètodes recollits en l'article 3 del Reglament (UE) núm. 481/2014 de la Comissió, de 4 de març de 2014, el qual haurà de detallar-se i justificar-se adequadament.  
  
d) En cas que l'activitat subvencionada es finance conforme al règim indicat en la base sisena, a més d'amb la present subvenció, amb fons propis o altres subvencions o recursos, haurà d'acreditar-se l'import, procedència i aplicació de tals fons a les activitats subvencionades. En cap cas, la suma de totes les ajudes podrà superar la despesa efectuada.  
  
e) Documentació acreditativa del pagament de les despeses incloses en el compte justificatiu.  
f) Acreditació que l'entitat beneficiària es troba al corrent en el compliment de les seues obligacions tributàries autonòmiques i estatals, i amb la Seguretat Social, així com que es troben al corrent en el pagament de les seues obligacions per reintegrament de subvencions, en els termes que disposen l'article 34.5 de la Llei 38/2003, de 17 de novembre, General de Subvencions, i l'article 22, del Reglament d'aplicació d'aquesta.  
3. Les factures corresponents a les despeses corrents acollides a aquest decret s'ajustaran al que s'estableix el Reial-decret 1.619/2012 de 30 de novembre, pel qual s'aprova el Reglament regulador de les obligacions de facturació.  
En tot cas, haurà d'observar-se el que s'estableix en els articles 30 i 31 de l'esmentada Llei General de Subvencions, respecte a la justificació de les subvencions públiques i de les despeses subvencionables, respectivament.   
4. D'acord amb el que es preveu en l'article 31.2 de la LGS, es considerarà despesa realitzada, la que haja sigut efectivament pagada amb anterioritat a la finalització dels períodes de justificació.  
5. En el cas que les despeses elegibles justificades foren inferiors a la subvenció concedida, n'escaurà la minoració en la quantitat corresponent.  
6. L'entitat beneficiària quedarà obligada a fer constar, en totes les factures i documents que obren en el seu poder i que hagen servit per a justificar la despesa subvencionada, bé mitjançant una estampilla, bé per un altre procediment que deixe adequada constància en els originals, que han sigut utilitzats per a acreditar despesa en l'expedient o ajuda de què es tracte i, si escau, la quantia en què resulten afectats per la subvenció concedida.  
La referida obligació li serà exigible, qualsevol que siga el format en què s'haja creat o formalitzat el document o factura, i en comportarà l'obligació de conservació durant el termini que dispose l'administració per a revisar la subvenció concedida, i verificar el compliment de les restants obligacions o càrregues sorgides de la concessió.  
  
Especialment, quedarà obligada l'entitat beneficiària a fer constar els referits extrems quan pretenga fer ús de la mateixa factura o document en la justificació de qualsevol altra ajuda o subvenció, en el supòsit de la qual haurà de manifestar expressament que la documentació justificativa de la despesa s'ha presentat o utilitzat prèviament per a acreditar-lo en una subvenció.   
La falta de compliment de tals obligacions donarà lloc al reintegrament de les quantitats percebudes, i l'exigència de l'interès de demora corresponent des del moment del pagament de la subvenció fins hui en què s'acorde la idoneïtat del reintegrament, o la data en què la persona deutora va ingressar el reintegrament si és anterior a aquesta, d'acord amb el que es disposa en l'article 37 de la LGS.  
  
Novena. Obligacions de l'entitat beneficiària   
L'entitat beneficiària es compromet a:  
a) Acreditar davant la subdirecció general d'Economia Social i Emprenedoria l'execució de les actuacions objecte de subvenció, en els terminis previstos en la base vuitena.  
b) Facilitar a la citada subdirecció general les tasques de seguiment i control tècnic de les actuacions, que s'estimen pertinents.  
c) Comunicar a la Conselleria d'Economia Sostenible, Sectors Productius, Comerç i Treball, a través de la subdirecció general d'Economia Social i Emprenedoria, la concessió, si escau, de les ajudes rebudes d'altres administracions públiques o ens públics o privats destinats a les mateixes finalitats.  
d) Facilitar quantes dades i informació, relacionades amb la subvenció concedida li siga requerida per la Conselleria d'Economia Sostenible, Sectors Productius, Comerç i Treball, així com comunicar les incidències i variacions que es produïsquen.  
e) Sotmetre's i prestar la seua col·laboració a les funcions de control financer que corresponen a la Intervenció General de la Generalitat en relació amb la subvenció concedida.  
f) Així mateix, l'entitat haurà de complir amb la resta d'obligacions derivades de la normativa aplicable en matèria de subvencions.  
g) Fer constar de manera explícita en la difusió i publicitat de les accions subvencionades el suport de la Conselleria d'Economia Sostenible, Sectors Productius, Comerç i Treball.   
  
Desena. Òrgan de seguiment i control  
1. Es crearà una Comissió Mixta de Seguiment i Control, que estarà integrada per dos representants de cadascuna de les parts.  
L'òrgan mixt de seguiment i control realitzarà les funcions següents:  
  
a) Supervisar l'execució de les activitats subvencionades, així com adoptar les decisions i dictar les instruccions necessàries amb la finalitat d'assegurar-ne la correcta realització, incloent-hi a aquest efecte la solució, en primera instància, de les controvèrsies d'interpretació i compliment que puguen plantejar-se respecte dels convenis subscrits.  
b) Informar les parts dels retards i incidències que es puguen presentar durant l'execució de les activitats subvencionades, així com, si escau, proposar les corresponents actualitzacions o modificacions.  
  
Les actes, acords i informes que s'emeten en el desenvolupament i execució de les funcions de la Comissió Mixta de Seguiment, hauran de remetre's a la Direcció General d'Economia, Emprenedoria i Cooperativisme.  
2. La Comissió Mixta estarà composta per les persones següents:  
Per la Universitat de València, Estudi General  
- La persona titular del Vicerectorat d'Innovació i Transferència, o persona en qui delegue.  
- La persona que ocupe el Servei d'Investigació, o persona en qui delegue.  
Per la Conselleria d'Economia Sostenible, Sectors Productius, Comerç i Treball  
- La persona que ocupe la subdirecció general d'Economia Social i Emprenedoria, o persona en qui delegue.  
- La persona que ocupe la prefectura de servei de Foment de l'Emprenedoria, o persona en qui delegue.  
Exercirà la presidència de la Comissió Mixta la persona que ocupe la subdirecció general d'Economia Social i Emprenedoria o persona que delegue, i la secretaria de la Comissió Mixta la persona que ocupe la direcció de servei de Foment de l'Emprenedoria o persona en qui delegue.   
En la designació de les persones representants de la Generalitat en l'òrgan de seguiment, es procurarà la presència equilibrada de dones i homes, en aplicació del que preveu el II Pla d'Igualtat de Dones i Homes de l'Administració de la Generalitat, aprovat per Acord de 10 de març de 2017, del Consell.   
3. La Comissió Mixta s'ajustarà quant al seu funcionament al que s'estableix en la Secció 3a ?Òrgans col·legiats de les diferents Administracions Públiques?, del Capítol II, del Títol Preliminar de la Llei 40/2015, d'1 d'octubre, de Règim Jurídic del Sector Públic.  
  
Onzena. Control i seguiment  
1. La Subdirecció General d'Economia Social i Emprenedoria realitzarà el control i seguiment de les accions a través de les comprovacions que considere necessàries, amb vista al compliment per l'entitat beneficiària de les seues obligacions i de les condicions i termes fixats per aquestes bases reguladores.  
2. Donarà lloc a l'obertura d'expedient de revocació total o parcial de la subvenció concedida amb obligació de reintegrament de les quantitats que s'haguera lliurat, quan concórreguen les causes de l'article 37 de la Llei General de Subvencions, i particularment les següents:  
a) L'incompliment de les condicions i terminis establits, així com de les obligacions indicades en el número anterior.  
b) La falta de justificació de les despeses efectivament realitzades i la concessió amb posterioritat d'altres ajudes públiques que, en el seu conjunt, excedisquen dels límits establits.  
Per a determinar els efectes de l'incompliment, s'atendrà el caràcter essencial o no del requisit, condició o obligació incomplit.   
El procediment de revocació total o parcial, porte o no implícit el de reintegrament de subvencions, s'iniciarà d'ofici en els termes de l'article 58 de la Llei 39/2015, d'1 d'octubre, del Procediment Administratiu Comú de les Administracions Públiques.   
Dotzena. Transparència  
Aquestes bases reguladores seran objecte de publicació íntegra en el portal de transparència de la Generalitat a través de la gvaOberta, a fi de complir amb les obligacions de transparència establides en la Llei 2/2015, de 2 d'abril, de Transparència, Bon Govern i Participació ciutadana de la Comunitat Valenciana.  
La Universitat de València publicarà en el seu portal de transparència el text íntegre d'aquestes bases reguladores, així com, si escau, les seues modificacions i addendes, d'acord amb el que es disposa en l'article 9.1.c) de la Llei 2/2015, de 2 d'abril, de la Generalitat, de Transparència, Bon Govern i Participació Ciutadana de la Comunitat Valenciana.  
  
Tretzena. Causes de resolució  
1. L'incompliment per qualsevol de les parts de les condicions establides en aquestes bases reguladores podrà donar lloc a la seua resolució, sense perjudici del que es disposa en l'article 37 de la Llei 38/2003, de 17 de novembre, General de Subvencions.  
Així mateix, serà causa de resolució de la subvenció el mutu acord de les parts. La resolució anticipada no afectarà les activitats en curs, les quals es continuaran desenvolupant per la Universitat, podent-se'n incloure el cost en el compte justificatiu.  
2. La Conselleria d'Economia Sostenible, Sectors Productius, Comerç i Treball farà la minoració de la quantia de la subvenció concedida, en cas de no justificar-se'n la totalitat.